Fiskestang

Fiskestang er et redskap til å fange fisk med (altså fiske). I aller enkleste betydning kan ei fiskestang utgjøre ei kvistet tregrein med en viss fleksibilitet. I tuppen (den tynne enden av greina) festes et snøre eller ei sene, og i andre engen av snøret en fiskekrok som så agnes. Den moderne stangfiskeren kalles gjerne en sportsfisker, siden behovet for matauk ikke lenger er det som styrer fiskeren, men snarere behovet for avkobling og friluftsliv.

Moderne fiskestenger lages gjerne av komposittmaterialer og utstyres med fiskesneller som passer til stangen og formålet. Fluefiskestenger utstyres med fluefiskesneller, slukstenger med sluksneller osv. I andre enden av snøret eller senen kan man så feste et utvalg av ulike fiskeredskaper, avhengig av hva man skal fiske etter og det utstyret man tenker å bruke. Fiskeflue til fluefiske, sluk til slukfiske, osv.

Fiskeredskap